વિધાનસભા ગૃહમાં ધારાસભ્યો વચ્ચે મારામારીની ઘટના બાદ નાયબ મુખ્યમંત્રી નીતિન પટેલે કોંગ્રેસના પ્રતાપ દૂધાત અને અમરીશ ડેરને ૩ વર્ષ માટે ગૃહમાંથી સસ્પેન્ડ કરવાની અને બળદેવજી ઠાકોરને ૧ વર્ષ માટે ગૃહમાંથી સસ્પેન્ડ કરવાની દરખાસ્ત રજૂ કરતા જણાવ્યું હતું કે શાંતિથી ગૃહ ચાલતું હોય ત્યારે ૩થી ૪ ઝડપથી ઉશ્કેરાઈ જતા લોકો ગૃહની શાંતિને બગાડવાનો પ્રયાસ કરી રહ્યા છે ત્યારે ૩થી ૪ લોકોના કારણે સમગ્ર ગૃહ બદનામ થઈ રહ્યું છે ત્યારે દુઃખ સાથે ૩ ધારાસભ્યોને સસ્પેન્ડ કરવાની દરખાસ્ત કરું છું.